ไฟแนนว์ทูเดย์
...ลือกันให้แซ่ดเรื่องมติบอร์ดที่สั่งปลด วิบูลย์ เพิ่มอารยวงศ์ กรรมการและผู้จัดการทั่วไป บรรษัทประกันสินเชื่ออุตสาหกรรมขนาดย่อม (บสย.) แบบสายฟ้าแลบ ก่อนหมดวาระอีก 2 ปี ถ้าจะให้เหตุผลแบบราชการก็ใช้ว่า สื่อสารไม่ตรงกัน แต่ถ้าบอกเหตุผลแบบชาวบ้านก็เพราะ ทำงานด้วยกันไม่ได้นั่นเอง ที่สำคัญเมื่อเปลี่ยนตัวคนกำกับดูแล ก็ทำให้บอร์ดมีอำนาจในการตัดสินใจได้เด็ดขาดมากขึ้น งานนี้ได้ข่าวว่า จากกันด้วยดี เพราะวิบูลย์เองก็ได้รับค่าตอบแทนหลายล้านบาท
7 ธ.ค. 2555

...ลือกันให้แซ่ดเรื่องมติบอร์ดที่สั่งปลด วิบูลย์ เพิ่มอารยวงศ์ กรรมการและผู้จัดการทั่วไป บรรษัทประกันสินเชื่ออุตสาหกรรมขนาดย่อม (บสย.) แบบสายฟ้าแลบ ก่อนหมดวาระอีก 2 ปี ถ้าจะให้เหตุผลแบบราชการก็ใช้ว่า สื่อสารไม่ตรงกัน แต่ถ้าบอกเหตุผลแบบชาวบ้านก็เพราะ ทำงานด้วยกันไม่ได้นั่นเอง ที่สำคัญเมื่อเปลี่ยนตัวคนกำกับดูแล ก็ทำให้บอร์ดมีอำนาจในการตัดสินใจได้เด็ดขาดมากขึ้น งานนี้ได้ข่าวว่า จากกันด้วยดี เพราะวิบูลย์เองก็ได้รับค่าตอบแทนหลายล้านบาท 
...ซุบซิบทั้งกระทรวงว่างานรำลึกรัตนโกสินทร์ 230 ปี ร่วมสำนึกในพระมหากรุณาธิคุณพระมหากษัตริย์แห่งราชวงศ์จักรีทั้ง 9 พระองค์ ซึ่งมี กิตติรัตน์ ณ ระนอง รองนายกรัฐมนตรีและ รมว.คลัง เป็นแม่งาน โดยมีกรมธนารักษ์ และสำนักงานทรัพย์สินส่วนพระมหากษัตริย์ เป็นหัวเรี่ยวหัวแรงนั้น จะมีการพลิกโฉมถนนราชดำเนินให้เป็นถนนสายวัฒนธรรม มีการจัดงานในช่วงวันหยุดสุดสัปดาห์ตลอดเดือน ธ.ค.ปีนี้ ยาวไปจนถึงเดือน ม.ค.ปีหน้า อะแฮ่ม ได้ข่าวว่างานนี้มีคนควักตังค์จ่ายเป็นงบทำพีอาร์กับเอเยนซีขาประจำไปแล้วเบาะๆ 40 ล้านบาทนู้น 
...ธนาคารกรุงศรีอยุธยาจัดงานใหญ่ “Simple Q Challenge” 7 ธ.ค.นี้ที่สยามพารากอน ชิงเงินรางวัล 5 แสนบาท ด้วยการประลองความเร็วเพื่อพิสูจน์การฝาก ถอน โอนเงิน งานนี้มี กันต์ กันตถาวร เป๊ก เปรมณัช และดีเจบุ๊คโกะ ร่วมสร้างความบันเทิง
...อารยา ภู่พานิช ผู้ช่วยผู้จัดการใหญ่อาวุโส สายธุรกิจบัตรเครดิตและสินเชื่อบุคคล ธนาคารไทยพาณิชย์ ฝากแก้ไขข้อมูลการคิดดอกเบี้ยบัตรเครดิตว่า ในกรณีที่ลูกค้าใช้จ่ายเงิน 1 หมื่นบาท และชำระล่าช้า ธนาคารจะคิดดอกเบี้ยโดยคำนวณจากยอดใช้จ่าย 1 หมื่นบาทเป็นรายวัน จากนั้นเมื่อลูกค้านำเงินมาชำระบางส่วน ธนาคารจึงจะคิดดอกเบี้ยตามยอดหนี้ที่เหลืออยู่